પંજાબ નેશનલ બેન્કની ઘટના પ્રકાશમાં આવ્યા પછી ‘ખાનગીકરણ’ની માગણી ઊઠી છે. શું ખાનગી બેન્કોના માલિકો દૂધે ધોયેલા હોય છે? અત્યાર સુધીમાં 36 નાની- ખાનગી બેન્કો – સહકારી બેન્કો – જાહેર હિતમાં ‘રિઝર્વ બેન્કની’ તપાસ અને નિયંત્રણ હેઠળ મૂકવી પડી છે. અમદાવાદ પછી મુંબઈની કપોળ બેન્કનો અનુભવ છે. રિઝર્વ બેન્કે ઘણી બેન્કોને જાહેર ક્ષેત્રની બેન્કો સાથે જોડી દીધી છે – ભેળવી દીધી છે. જાહેર ક્ષેત્રની બેન્કોનો વહીવટ સુધારવાની જરૂર છે – ખાનગી ક્ષેત્રને સોંપવાનું તો સહેલું છે. અત્યારે લોબિંગ જોરદાર ચાલે છે અને હવા જામી છે. શું આ એક જ માર્ગ છે? રિઝર્વ બેન્કે નિયંત્રણની નિષ્ફળતા સ્વીકારી છે?